Rimokatolička crkva i stari župni dvor u Futogu
Rimokatolička crkva i stari župni dvor u Futogu su sagrađeni 1776./1908. godine i ubrajaju se u spomenike kulture u kategoriji nepokretnih kulturnih dobara od velikog značaja.

Istorijat 
Futoški posednik grof Hadik je podigao rimokatoličku crkvu i župni dvor, koja je porušena, a na njenom mestu sagradila je grofica Kotek novi hram posvećen Srcu Isusovom. Prema projektu Ferenca Veningera hram je u pseudogotskom stilu izgrađen između 1906. i 1908. godine, što potvrđuje ktitorski natpis pisan gotikom na latinskom jeziku, iznad glavnog ulaza.

Arhitektura 
Crkva predstavlja građevinu krstoobrazne osnove koja ima glavnu sedmougaonu i dve bočne petougaone apside. Naos je pokriven dvoslivnim, a apside petoslivnim krovovima. Uglovi apsida i bočni zidovi poduprti su kontraforima. Uz bočne strane glavne apside pripojene su po dve četvoruugaone prostorije u koje se ulazi spoljnim stepeništima. I uz bočne apside prizidane su dve manje prostorije sa spoljnim ulazima. Dva visoka zvonika završeni su visokim i uskim šestougaonim piramidama, sa ulazima sa bočnih strana. Portal je flankiran stepenasto uvučenim kolonetama koje su nadvišene linetom i timpanonom. 

U hramu se nalazi pet slika Jozefa Ferenca Falkonera, umetnika baroknog opredeljenja koji je živeo i stvarao krajem 18. i početkom 19. veka. 

Župni dvor, sagrađen 1776. godine je jednospratna je četvorougaona građevina sa karakterističnom plastičnom dekoracijom ispod prozora u obliku zastava s kićankama i balustradom. Konzervatorsko-restauratorski radovi su sprovedeni u periodu 2001-2004. godine.

Vidi još 
 Spisak spomenika kulture u Južnobačkom okrugu – Grad Novi Sad
 Verski objekti u Novom Sadu

Reference

Spoljašnje veze 

 
 Spisak spomenika kulture od velikog značaja u Vojvodini
Republički zavod za zaštitu spomenika kulture - Beograd
Nepokretna kulturna dobra 
Lista spomenika

Spomenici kulture od velikog značaja
Katoličke crkve u Srbiji
Grad Novi Sad
Crkve u Vojvodini
Spomenici kulture Srbije